El Col·legi Joan XXIII proposa una xarrada dirigida a adults per a la prevenció de l’assetjament escolar
2025-07-24

Dilluns que ve 21 d’octubre, el Col·legi Joan XXIII de Burjassot celebrarà una xarrada informativa sobre l’assetjament escolar i les claus per a la seua prevenció. La xarrada, dirigida a adults, tals com pares, mares, tutors, avis o germans de menors en edat escolar, tindrà lloc de 15:15h a 16:30h, en la Sala d’actes del centre educatiu, situat en el número 36 del carrer Isabel la Catòlica del municipi.

En col·laboració l’associació AVALCAE (Associació Valenciana contra l’Assetjament Escolar), la xarrada abordarà què és exactament i com es manifesta l’assetjament escolar o bullying. També abordarà el creixent problema del ciberbullying o assetjament en la xarxa i s’aportarà informació útil i claus per a la detecció i la prevenció d’aquest tipus d’assetjament a les aules, i fora d’elles. A més d’oferir pautes sobre com fomentar l’educació en valors amb els fills, des de l’associació responsable de la xarrada també es resoldran els dubtes o qüestions que tinguen les persones que assistisquen.